Alberts Miezis
Alberts Pēteris Miezis-Zālītis (1908—1941) bija latviešu skolotājs un žurnālists. Dzimis Jāņa un Annas Miežu sešu bērnu ģimenā kā jaunākais dēls. 1929. gadā beidza Jelgavas Skolotāju institūtu, darbojās biedrībā "Darba Jaunatne". Pēc 1934. gada 15. maija Ulmaņa apvērsuma darbojās nelegālajā Latvijas Darba jaunatnes savienībā (1935), bija tās centrālās komitejas loceklis. 1940. gada 11. aprīlī apcietināts par pretvalstisku darbību. Pēc Latvijas okupācijas 1940. gada 21. jūnijā amnestēts un iecelts par laikraksta "Brīvā Jaunatne" redaktoru. Tautas Saeimas deputāts (1940). Vācu okupācijas laikā Bauņu pagastā apcietināts un nošauts 1941. gada septembrī.